Georges-André Chevallaz

Georges-André CHEVALLAZ (naskiĝis la 7-an de februaro 1915 en Laŭzano kaj mortis la 8-an de septembro 2002 samurbe, civitano de Montherod) estis svisa politikisto kaj membro de la Radikal-Demokrata Partio de Svislando. Li estis membro de la Federacia Konsilio de Svislando de 1974 ĝis 1983 kaj federacia prezidanto en la jaro 1980.

 Vivo 
Georges-André Chevallaz studis historion en la Universitato de Laŭzano kaj finis sian studadon en la jaro 1937 kiel licenciato pri filozofio. En 1937-1938 li faris eksterlandan aldonstudon en Parizo. Ek de 1942 li estis instruisto ĉe la École supérieure de commerce [Supera komerca lernejo] en Laŭzano. En 1949 li doktoriĝis. De 1955 ĝis 1958 li estis la gvidanto de la kantona biblioteko kaj docento pri historio kaj diplomatio ĉe la Universitato de Laŭzano. De 1949 ĝis 1957 li estis membro de la komunuma konsilio kaj de 1957 ĝis 1973 urba prezidanto de Laŭzano. En la jaro 1964 li estis vicprezidanto de la nacia ekspozicio Expo64 en Laŭzano. Li subtenis la konstruadon de aŭtovoja tunelo tra la Granda Sankt-Bernardo. Ek de 1958 ĝis 1973 li estis membro de la Nacia Konsilio de Svislando. De 1970 ĝis 1970 li estis prezidanto de la frakcio de la Radikal-Demokrata Partio de Svislando en la Federacia Asembleo. La 5-an de decembro 1973 li elektiĝis kiel membro de la Federacia Konsilio de Svislando.La informoj en ĉi-tiu teksto baziĝas sur la teksto en la germanlingva vikipedio.

 Vidu ankaŭ 
 Listo de la federaciaj konsilantoj de Svislando

 Notoj kaj referencoj 


 Eksteraj ligiloj 

Chevallaz Georges-André
Chevallaz Georges-André
Chevallaz Georges-André
Chevallaz Georges-André